Ida Maria Pinnerød

Ida Maria Pinnerød (født 1979) er en norsk politiker (A) som var ordfører i Bodø fra 2015 til 2023. Hun ble valgt inn i bystyret i Bodø første gang i 2011.

 Utdanning 
Hun har en mastergrad i språk og cand.mag. i samfunnsvitenskapelige fag fra Universitetet i Tromsø og har arbeidet ved Nord universitet siden 2003.

 Politisk karriere 
Hun ble i 2011 valgt inn i bystyret i Bodø for perioden 2011–2015,Bystyret Bodø kommune  - besøkt 28. april 2014 hvor hun var nestleder i komiteen for levekår fram til september 2014, da hun ble valgt som representant til formannskapet.
Pinnerød ble valgt inn i styret for Bodø Arbeiderparti i januar 2012, hvor hun var kvinnekontakt.

I januar 2013 ble hun valgt som leder av Bodø Arbeiderparti. Hun ble gjenvalgt to ganger (januar 2014 og i mars 2015). Hun er i dag nestleder i styret i Nordland Arbeiderparti og sitter i Arbeiderpartiets landsstyre.Ida Pinnerød er ny nestleder i Nordland Ap. an.no (16. mars 2015)

Ida Pinnerød ble valgt til ordfører i Bodø 29. oktober 2015, etter at Arbeiderpartiet inngikk en samarbeidsavtale med Senterpartiet, Miljøpartiet De Grønne, Rødt og SV. Hun ble gjenvalgt den 3. oktober 2019 etter at Arbeiderpartiet, Senterpartiet, Sosialistisk Venstreparti, Miljøpartiet De Grønne og Kristelig Folkeparti inngikk en samarbeidsavtale.

29. august 2022 kunngjorde Pinnerød at hun ikke ville stille til gjenvalg som ordfører.

 Referanser 

Kategori:Ap-politikere i Nordland
Kategori:Ap-ordførere i Nordland
Kategori:Lokalpolitikere fra Ap
Kategori:Ordførere i Bodø